Ehdotus neuvoston direktiiviksi yhteisön rautateiden kehittämisestä annetun direktiivin (91/440/ETY) muuttamisesta



Virallinen lehti nro C 321 , 01/12/1995 s. 0010



Ehdotus neuvoston direktiiviksi yhteisön rautateiden kehittämisestä annetun direktiivin (91/440/ETY) muuttamisesta (95/C 321/06) (ETA:n kannalta merkityksellinen teksti) KOM(95) 337 lopull. - 95/0205(SYN) (Komission esittämä 19 päivänä syyskuuta 1995) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 75 artiklan, ottaa huomioon komission ehdotuksen, toimii yhteistyössä Euroopan parlamentin kanssa, ottaa huomioon talous- ja sosiaalikomitean lausunnon, sekä katsoo, että sisämarkkinat käsittävät alueen, jolla ei ole sisäisiä rajoja ja jolla tavaroiden, henkilöiden, palvelujen ja pääomien vapaa liikkuvuus taataan, yhteisön kuljetusalan suurempi yhdentyminen on olennainen osa sisämarkkinoita; rautatiet ovat yhteisön kuljetusalan elintärkeä osa, palvelujen tarjoamisen vapauden periaatteen soveltamisessa rautatiealaan on otettava huomioon alan erityispiirteet ja sitä on sovellettava vaiheittain, direktiivissä 91/440/ETY (1) edellytetään, että kansainvälisille ryhmittymille on myönnettävä pääsy ja oikeudet kauttakulkuliikenteeseen niissä jäsenvaltioissa, joihin ryhmittymiin kuuluvat rautatieyritykset ovat sijoittautuneet, sekä oikeudet kauttakulkuliikenteeseen muissa jäsenvaltioissa niiden jäsenvaltioiden, joihin mainittuihin ryhmittymiin kuuluvat yritykset ovat sijoittautuneet, välisen kansainvälisen liikenteen osalta, palvelujen tarjoamisen vapauden periaatetta noudattaen kyseisten pääsyä koskevien oikeuksien laajentaminen parantaisi rautateiden tehokkuutta suhteessa muihin kuljetusmuotoihin ja helpottaisi kuljetuksia jäsenvaltioiden välillä rohkaisten kilpailua ja sallien uuden pääoman ja uusien yritysten mukaantulon, rahtiliikenne tarjoaa huomattavia mahdollisuuksia uusien palveluiden luomiseksi ja olemassa olevien palveluiden parantamiseksi, rahtiliikenne edellyttää entistä enemmän monipuolisten palveluiden tarjontaa mukaan lukien liikenne jäsenvaltioiden välillä ja jäsenvaltioissa, myös kansainvälinen matkustajaliikenne tarjoaa huomattavia mahdollisuuksia palveluiden parantamiseksi, vapauttamisen yhteydessä on otettava huomioon kuljetuspalveluiden myötävaikutus kansantalouksien sisäiseen yhteenkuuluvuuteen, palveluiden tarjoamisen vapauden periaatetta noudattaen ja jotta merkittävästi rohkaistaisiin kilpailua ja uusien toimijoiden mukaantuloa, kaikille yhteisöön sijoittautuneille rautatieyrityksille olisi myönnettävä pääsy tavaroiden kuljetukseen, yhdistettyyn tavaroiden kuljetukseen ja kansainväliseen matkustajaliikenteeseen koko yhteisön alueella, suhteellisuusperiaatteen mukaisesti on tarpeellista ja tarkoituksenmukaista vahvistaa yhteisön tasolla palvelujen tarjoamisen vapauden perusperiaate ja -tavoite rautatiekuljetusten alalla laajentamalla pääsyä koskevat oikeudet kaikkiin yhteisöön sijoittautuneisiin rautatieyrityksiin, mutta jättää jäsenvaltioiden vastuulle valita keinot sen lopputuloksen saavuttamiseksi, jonka tulisi olla sama kaikille rautatieyrityksille yhteisössä; tämä on perustamissopimuksen 3 b artiklan kolmannen kohdan määräysten mukaista, direktiiviä 91/440/ETY olisi vastaavasti muutettava, ON ANTANUT TÄMÄN DIREKTIIVIN 1 artikla Muutetaan direktiivi 91/440/ETY seuraavasti: 1. Korvataan 10 artikla seuraavasti: "10 artikla 1. Edellä 2 artiklan mukaisille rautatieyrityksille myönnetään pääsy ja oikeudet kauttakulkuliikenteen perusrakenteisiin niiden sijoittautumisjäsenvaltiossa ja muissa jäsenvaltioissa kohtuullisin edellytyksin seuraaviin tarkoituksiin: - tavaroiden kuljettamisen kansainvälisten ja kabotaasipalveluiden harjoittaminen ja tavaroiden yhdistettyjen kuljetusten harjoittaminen, ja tällöin kabotaasilla tarkoitetaan rautatieyrityksen tarjoamia kansallisia palveluita muussa kuin sen sijoittautumisjäsenvaltiossa, - kansainvälisten matkustajaliikennepalveluiden harjoittaminen mukaan lukien oikeus ottaa mukaan matkustajia missä tahansa ja jättää matkustajia minne tahansa lähtöpisteen ja päätepisteen välillä. 2. Edellä 1 kohdassa tarkoitettujen palveluiden tuottamiseen sitoutuneiden rautatieyritysten olisi tehtävä tarvittavat hallinnolliset, tekniset ja taloudelliset sopimukset käyttämänsä rautateiden infrastruktuurin hallinnon kanssa kyseisten kuljetuksia koskevien liikenteenvalvonta- ja turvallisuuskysymysten ratkaisemiseksi. Tällaisten sopimusten on oltava syrjimättömiä." 2. Korvataan 14 artikla seuraavasti: "14 artikla Kolmen vuoden kuluessa (direktiivin . . ./. . ./EY voimaantulopäivästä) komissio antaa neuvostolle kertomuksen tämän direktiivin täytäntöönpanosta ja liittää siihen tarvittaessa aiheelliset ehdotukset yhteisön toiminnan jatkamisesta rautateiden kehittämiseksi." 2 artikla Jäsenvaltioiden on komissiota kuultuaan annettava tämän direktiivin noudattamisen edellyttämät lait, asetukset ja hallinnolliset määräykset kahdeksantoista kuukauden kuluessa direktiivin voimaantulosta. Niiden on ilmoitettava tästä komissiolle viipymättä. Näissä jäsenvaltioiden antamissa säännöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. (1) EYVL N:o L 237, 24.8.1991, s. 25